stanford-oval/wikipedia huggingface dataset:
Grantham

| Grantham |
| --- | --- |
 Näkymä Granthamiin läheiseltä mäeltä.
 fiGrantham 
 52°55′05″N, 0°38′17″W 
Valtio:  Yhdistynyt kuningaskunta
Osa:  Englanti
Hallintoalue:  Itä-Midlands
Kreivikunta:  Lincolnshire
Hallintopiiri:  South Kesteven
Maantiede
Kokonaispinta-ala:  12 km²
Metropolialue:  74 km²
Väestö
Väkiluku (2018):  45 000
Väestötiheys:  3 657 as./km²
Metropolialue:  50 000
Metropolialueen väestötiheys:  677 as./km²
 www.southkesteven.gov.uk 
Grantham on noin 45 000 asukkaan kaupunki Lincolnshiren kreivikunnassa Itä-Midlandsin hallinnollisella alueella, Englannin itärannikolla. Se kuuluu South Kestevenin hallintopiiriin ja sijaitsee Withamjoen varrella, kreivikunnan pääkaupungista Lincolnista noin 39 km lounaaseen. Grantham muodostaa Great Gonerbyn, Barrowbyn ja muiden lähistön kylien kanssa 50 000 asukkaan yhtenäisen taajama-alueen. Sillä ei ole omaa kunnanvaltuustoa (unparished area), vaan sen hallinnosta vastaa South Kestevenin valtuusto.
Granthamin nähtävyyksiin kuuluu muun muassa noin 84 metriä korkea St. Wulfrumin kirkko. Tunnettuja kaupungissa syntyneitä henkilöitä ovat muun muassa entinen pääministeri Margaret Thatcher, ja televisio- ja radiopersoona Nicholas Parsons.
Cheongjin

| Cheongjin 청진시 |
| --- | --- |
 Cheongjinin keskustaa
 Cheongjin
 Koordinaatit: 41°48′N, 129°47′E 
Valtio:  Pohjois-Korea
Maakunta:  Pohjois-Hamgyeong
Väkiluku (2008):  614 892
Infobox OKVirheellinen NIMI-arvo: 
Cheongjin (kor. 청진시, Cheongjin-si, hanja 淸津市, McCune–Reischauer Ch’ŏngjin-si) on Pohjois-Korean neljänneksi suurin kaupunki ja Pohjois-Hamgyeongin maakunnan pääkaupunki. Kaupungin asukasluku oli 614 892 vuonna 2008.
Maantiede

Suuri osa kaupungin alueesta koostuu korkeista tai keskikorkeista vuorista. Kaupungin korkein kohta on 1 754:n metrin korkeuteen merenpinnasta kohoava Kosǒngvuori. Kaupungin rakennettu alue sijaitsee Susǒongjoen kolmion muotoisella alluviaalitasangolla joen suulla. Tammikuun keskilämpötila on -5,5 °C ja elokuun 21,5 °C. Keskimääräinen vuosittainen sadanta on 594 mm..
Historia

Nykyinen Cheongjin oli pitkään vain vähäpätöinen kalastajakylä. Ensimmäisen Kiinan–Japanin sodan aikana Japani toi kylän kautta sotatarvikkeitaan Koreaan. Huoltoyhteyksien parantamiseksi vuonna 1905 rakennettiin rautatie Hoeryeongiin ja vuonna 1907 valmistui rautatie Ranamiin. Jälkimmäisenä vuonna Cheongjinista tehtiin hallinnollisesti kaupunki, jonka satama avattiin ulkomaalaiselle kaupalle vuonna 1908. Kehitykseen vaikutti Japanin tarve tuoda puutavaraa Pohjois-Koreasta ja Mantšuriasta, minkä lisäksi Ranamiin oli avattu suuri sotilastukikohta vuonna 1907. Cheongjin sijaitsee sataman rakennuksen kannalta otollisella paikalla. Vuoret pohjoisessa suojaavat sitä tuulilta ja merialue kaupungin edustalla on syvä. Kasvua vauhditti edelleen kaupungin liittäminen muun Korean rautatieverkkoon vuonna 1928 ja rautatien avaaminen Changchuniin vuonna 1933.
Korean sodan jälkeen asiantuntijat Puolasta auttoivat kaupungin kaupunkisuunnittelussa, johon kuului esimerkiksi Cheongjinin ja Ranamin yhdistäminen. Vuonna 1959 ensimmäiset Koreaan palanneet Japanin korealaiset saapuivat laivalla Cheongjiniin. Muille teollisuudesta riippuvaisille kaupungeille tyypillisesti Pohjois-Korean nälänhätä 1990-luvulla iski erityisen kovaa Cheongjiniin.
Liikenne

Cheongjinin satama on Pohjois-Korean toiseksi suurin satama ja maan itärannikon suurin satama. Kiina on käyttänyt satamaa vuodesta 1983 ulkomaankaupassa Japanin kanssa. Myös Venäjä on ollut kiinnostunut kaupungin satamasta ja kaupungista kulkee rautatie Venäjälle.
Talous

Cheongjinin alue ei ole erityisen sopivaa maataloudelle, mutta kaupungin alueella viljellään silti jonkin verran riisiä. Kaupungissa harjoitetaan kalastusta ja se on tunnettu erityisesti sardiinien pyynnistä. Kaupungissa sijaitsee myös kauriiden kasvattamiseen erikoistunut tila, jolla valmistetaan tuotteita kauriinsarvista.
Kim Chaekin rauta- ja teräskompleksi on valtiotasolla merkittävä rautasulattamo, jonka lisäksi Cheongjinissa on esimerkiksi kemikaaliteollisuutta, elektroniikkateollisuutta ja telakkateollisuutta. Ranamin alueella sijaitsee useita kaivoksia, joista louhitaan esimerkiksi nikkeliä ja kalkkikiveä.
Cheongjin on saanut jonkin verran mainetta Pohjois-Korean muotipääkaupunkina. Monet Japanista ja Etelä-Koreasta maahan lähetetyt käytetyt vaatteet saapuvat Cheongjinin kautta ja kaupunki on näin eri kulloinkin vallalla olevien muodin suuntauksien edelläkävijä.
Aiheesta muualla

Kuvia tai muita tiedostoja aiheesta Cheongjin Wikimedia Commonsissa
Matkaopas aiheesta Chongjin Wikivoyagessa (englanniksi)
Näkymä kaupungin satamaan 1930-luvulla.
Grand Rapids (Michigan)

| Grand Rapids |
| --- | --- |

 Koordinaatit: 42°57′40″N, 85°39′20″W 
Valtio:  Yhdysvallat
Osavaltio:  Michigan
Piirikunta:  Kent
Hallinto:  
 – Pormestari:  Rosalynn Bliss
Pinta-ala:  
 – Kokonaispinta-ala:  117,4 km²
 – Josta vettä:  1,8 km² 
Korkeus:  195 m
Väkiluku (2007):  193 627
 – Väestötiheys:  1 711 as./km²
 – Metropolialue:  1 323 095
Aikavyöhyke:  UTC-5 (kesäaika UTC-4)
Lempinimi::  Furniture City
 
 http://www.grcity.us/ 
Infobox OKVirheellinen NIMI-arvo: 
Grand Rapids on kaupunki Yhdysvaltojen Michiganin osavaltiossa. Grand Rapidsissa on noin 200 000 asukasta ja kaupungin metropolialueella on noin 774 000 asukasta. Grand Rapids on Michiganin toiseksi suurin kaupunki. Grand Rapidsin perustivat alun perin eurooppalaiset lähetyssaarnaajat ja turkiskauppiaat 1800-luvun alussa. Vuonna 2011 34-vuotias mieshenkilö ampui kaupungissa seitsemän ihmistä itsensä lisäksi.
Panoraamakuva vuodelta 1905. Grand River, Grand Rapids.
Aiheesta muualla

Kuvia tai muita tiedostoja aiheesta Grand Rapids (Michigan) Wikimedia Commonsissa
Gangtok

| Gangtok |
| --- | --- |

 Gangtok
 Koordinaatit: 27.33°N, 88.62°E 
Valtio:  Intia
Osavaltio:  Sikkim
Piirikunta:  Itä-Sikkim
Väkiluku (2011):  100 286
Infobox OKVirheellinen NIMI-arvo: 
Gangtok (nepaliksi/hindiksi गंगटोक, Gaṅgaṭoka) on Intian Sikkimin osavaltion pääkaupunki ja suurin kaupunki. Se sijaitsee Himalajalla. Lauhasta ilmastostaan ja puhtaasta luonnostaan tunnettu sadan tuhannen asukkaan kaupunki on Sikkimin turismin keskus.
Gangtok oli pieni kylä, kunnes Encheyn luostarin rakentaminen vuonna 1840 teki siitä pyhiinvaelluskeskuksen. Kaupungista tuli tärkeä pysähtymispaikka Tiibetin ja brittiläisen Intian välillä 1800-luvun loppuun mennessä. Intian itsenäistyttyä vuonna 1947 Sikkimistä tuli itsenäinen valtio, pääkaupunkinaan Gangtok. Vuonna 1975 Sikkimin monarkia kuitenkin kumottiin ja maa liittyi Intiaan sen 22:ksi osavaltioksi. Gangtok säilyi osavaltion pääkaupunkina.
Nimen Gangtok tarkka merkitys on epäselvä, vaikka sen yleensä oletetaankin tarkoittavan "korkeaa kukkulaa". Gangtok on myös tiibetinbuddhalaisen kulttuurin keskus, ja kaupungissa on useita luostareita ja uskonnollisia kouluja.
Aiheesta muualla

Kuvia tai muita tiedostoja aiheesta Gangtok Wikimedia Commonsissa
From Time to Time

| From Time to Time Ken Hensley |
| --- | --- | --- |

Kokoelmalevyn tiedot
 Äänitetty : Dodgy Demos, The Roundhouse, Luxembourg Studios,  Nova Sound, Crystal Studios, USA
 Julkaistu: 1994
 Tuottaja(t): Ken Hensley
 Tyylilaji: rock
 Kesto: 47.00
 Levy-yhtiö: Red Steel
Ken Hensleyn muut julkaisut
| The Best of Ken Hensley 1990 | From Time To Time 1994 | A Glimpse of Glory 1999 |
From Time To Time  on Ken Hensleyn kokoelmalevy, joka sisältää ennenjulkaisematonta studiomateriaalia aikaisemmilta soololevyiltä.
Kappaleet

Inspiration (Hensley) 3.17
I Don't Wanna Wait (Hensley) 4.08
There Comes A Time (Hensley) 3.56
Love At First Sight (Hensley) 3.25
You (Hensley) 3.26
The Name Of The Game (Hensley) 3.23
Guilty (Hensley) 2.57
Who Will Sing For You  (Hensley) 2.52
Maybe You Can Tell Me (Hensley) 3.25
Free Spirit (Hensley) 3.24
Cold Autumn Sunday (Hensley) 6.54
Longer Shadows (Hensley) 3.16
Black-Hearted Lady  (Hensley) 3.30
Take Care (Hensley) 2.54
Does Anything Matter  (Hensley) 3.54
If I Had The Time (Hensley) 5.15
Kokoonpano

Ken Hensley – laulu, kitara, koskettimet
Kitara: B.J. Cole (steel guitar 5, 9), Mick Ralphs (6), Paul Kossoff (11–13, 16), Leonard (3),  Linton Naiff (7)
Basso: Denny Ball (4), Dave Markee (5, 9), Boz Burrell (6), Mark Clarke (8), Trevor Bolder (10)
Rummut: Ian Paice (1), Geoff Allen (4), Henry Spinetti (5, 9), Kirke (6, 11–13, 16), Bugs Pemberton (8), Kenny Jones (10)
Grantley Goulding

| Mitalit | Mitalit | Mitalit |  |
| --- | --- | --- | --- |
|  Grantley Goulding |  Grantley Goulding |  Grantley Goulding |  |
Maa:   Yhdistynyt kuningaskunta
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Ateena 1896 | 110 m aidat |  |
Grantley Thomas Smart Goulding (23. maaliskuuta 1874 Hartpury – 29. heinäkuuta 1947 Umkomaas, Etelä-Afrikka) oli brittiläinen yleisurheilija ja olympiamitalisti, joka kilpaili 110 metrin aitajuoksussa. Hän syntyi rikkaaseen perheeseen Gloucestershireen, mutta muutti myöhemmin Etelä-Afrikkaan. Goulding voitti muutamia kilpailuja jo vuonna 1895, mutta hänet muistettaneen parhaiten mitalistaan Ateenan olympialaisissa vuotta myöhemmin. Hän voitti alkueränsä ja pääsi finaaliin, jossa häntä vastassa oli vain Thomas Curtis, sillä muut kilpailijat olivat vetäytyneet. Goulding johti kilpailua aina viimeiselle aidalle saakka, mutta hävisi lopulta niukalla viiden senttimetrin erolla.
Käännös suomeksi
Guido Scala

| Guido Scala> Henkilötiedot |
| --- | --- |
Syntynyt: 14. helmikuuta 1936 Torino, Italia
Kuollut: 6. tammikuuta 2001 Italia
Kansalaisuus:   Italia
Taiteilija
Aktiivisena:  1962–2000-luku
Ala:  sarjakuvapiirtäjä
Guido Scala (14. helmikuuta 1936 Torino, Italia – 6. tammikuuta 2001 Italia) oli italialainen Aku Ankka-sarjakuvien tekijä, joka sekä käsikirjoitti että piirsi sarjakuvatarinoita. Yhteensä Scala tuotti Disneylle 461 sarjakuvatarinaa, joista 135 on julkaistu Suomessa. Scala aloitti sarjakuvien tekemisen 1950-luvulla maanmiehensä Luciano Bottaron opastuksessa, ja ensimmäisen sarjakuvatarinansa Disneylle hän teki vuonna 1962 yhteistyössä Bottaron kanssa. Alkuun Scalan kaikki sarjakuvat olivat Mikki Hiiri-aiheisia, mutta vuodesta 1971 eteenpäin hän teki myös Aku Ankka-aiheisia tarinoita.
Granulaatti

Säkillinen muovipellettejä
Granulaatti (eng. granule, resin pellet tai nurdle) eli muoviryyni on raemaiseen muotoon saatettua materiaalia, jota käytetään kestomuovituotteiden valmistuksessa. Muovimateriaalin valmistajan tekemät granulaattirakeet ovat halkaisijaltaan noin 2–5 millimetriä. Ruiskuvalukoneen tai suulakepuristuskoneen sulatus- ja pursotusruuvissa granulaatit sulavat. Muovituotetehtaassa jauhetaan hylkykappaleista hyvin paljon granulaattia kooltaan muistuttavaa jauhetta, joka palautetaan muovimateriaalin kiertoon joko sellaisenaan tai granulaattiin sekoitettuna. Muovituotetehtaassa saatetaan granulaattien joukkoon sekoittaa myös väriainetta masterbatch-muodossa.
Muovituotevalmistajille granulaattina oleva muovimateriaali toimitetaan säkeissä tai suuremmille kuluttajille konteissa. Ruiskuvalu- tai suulakepuristuskoneilla on pieni siilomainen säiliö ruuvin päällä, johon granulaatteja voi kaataa, mutta yleisimmin granulaatteja siirretään tai pumpataan tarpeen mukaan automaattisesti ruuvikuljettimilla ja putkissa ilmavirran mukana.
Corkin kreivikunta

| Corkin kreivikunta County Cork Contae Chorcaí |
| --- | --- |
 Vaakuna
 Kreivikunnan sijainti Irlannissa
Valtio:  Irlanti
Provinssi:  Munster
Hallinto:  
 – hallinnollinen keskus:  Cork
Pinta-ala:  7 402,94 km²
Väkiluku (2016):  416 574
 – väestötiheys:  56,3 as./km²
Lyhenteet:  
 – rekisterikilven tunnus:  C
 – ISO 3166:  IE-CO
 
Kreivikunnan internetsivut
Corkin kreivikunta (iiriksi Contae Chorcaí) on Irlannin tasavallan kreivikunta Munsterin historiallisessa provinssissa maan lounaisosassa. Se ympäröi Corkin kaupunkia, joka toimii sen hallinnollisena pääkaupunkina. Kreivikunnassa on 416 574 asukasta (vuonna 2016) ja sen pinta-ala on 7 402,94 neliökilometriä.
Väestö

Corkin kreivikunnassa on kaksi Gaeltacht-aluetta, joissa iiri on edelleenkin enemmistön kieli. Alueet ovat Múscraí (englanniksi Muskerry), joka sijaitsee kreivikunnan pohjoisosissa, ja Oileán Chléire (englanniksi Cape Clear), joka on lännessä oleva saari, jonne pääsee ainoastaan lautalla.
Kulttuuri ja nähtävyydet

Corkin nähtävyyksiin kuuluvat muun muassa Blarneyn kivi (Blarney Stone) ja Cobh, josta monet irlantilaiset maastamuuttajat lähtivät Yhdysvaltoihin, Australiaan, Kanadaan, Uuteen-Seelantiin ja Etelä-Afrikkaan. Cobh oli myös viimeinen satama, jossa Titanic pysähtyi ennen uppoamistaan. Corkin kaupunki on Irlannin tasavallan toiseksi suurin kaupunki ja Munsterin hallinnollinen keskus. Kreivikunnan läntisin alue, Länsi-Cork, on suosittu turistikohde pienine kylineen ja lukemattomine saarineen, joita ovat muun muassa Sherkin saari, Oileán Chléire (Cape Clear Island) ja Durseyn saari. Myös Irlannin lounaisin kolkka Mizen Head sijaitsee Corkin kreivikunnassa. Länsi-Cork on tunnettu luonnonkauneudestaan, kauniista rannoista ja ystävällisistä ihmisistä sekä ilmapiiristä. Monet tunnetut käsityöläiset, muusikot, runoilijat ja näytelmäkirjailijat ovat Corkista kotoisin.
Aiheesta muualla

Kuvia tai muita tiedostoja aiheesta Corkin kreivikunta Wikimedia Commonsissa
Kreivikunnan internetsivut
Irlannin kreivikunnat
| --- | --- |
Connacht:   Galway  Leitrim  Mayo  Roscommon  Sligo 
Leinster:   Carlow  Dublin Dún Laoghaire–Rathdown  Etelä-Dublin  Fingal  Kildare  Kilkenny  Laois  Longford  Louth  Meath  Offaly  Westmeath  Wexford  Wicklow 
Munster:   Clare  Cork  Kerry  Limerick  Tipperary  Waterford 
Ulster:   Antrim†  Armagh†  Cavan  Derry†  Donegal  Down†  Fermanagh†  Monaghan  Tyrone† 
kreivikunnilla ei ole hallinnollista merkitystä • †Kreivikunta kuuluu Pohjois-Irlantiin
Grunewald (metsä)

Näkymä Grunewaldin kukkulalta Berliinin keskustan suuntaan.
Grunewald on laaja metsäalue Berliinin kaupungin länsiosassa Haveljoen itärannalla, pääosin Grunewaldin kaupunginosan alueella.
Metsän laajuus on 32 neliökilometriä. Sen alueella sijaitsee 1500-luvulla rakennettu Grunewaldin metsästyslinna, Havelin rannalle rakennettu Grunewaldturm-näkötorni, sota-ajan raunioiden kivimurskasta kasattu keinotekoinen kukkula Teufelsberg sekä Krumme Lanke -järvi ja Grunewaldjärvi. Alueella on uimarantoja ja muita ulkoilumahdollisuuksia. Järvien välissä on Langes Luch -niminen luonnonsuojelualue. Toisen maailmansodan aikana berliiniläiset kaatoivat suuren osan metsästä polttopuiksi, mutta se on sittemmin istutettu uudelleen.
Aiheesta muualla

Kuvia tai muita tiedostoja aiheesta Grunewald (metsä) Wikimedia Commonsissa
Grungen kirkko

| Grungen kirkko Grunge kyrkje |
| --- | --- |
 Kirkko vuonna 2010.
Sijainti:  Vinje, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1850
Suunnittelija:  H. D. F. Linstow
Materiaali:  puu
Istumapaikkoja:  132
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Grungen kirkko (norj. Grunge kyrkje) on Vinjen kunnassa Telemarkin läänissä Norjasssa sijaitseva puinen pitkäkirkko vuodelta 1850.
Aiheesta muualla

Kuvia tai muita tiedostoja aiheesta Grungen kirkko Wikimedia Commonsissa
Guido Romano

| Mitalit | Mitalit | Mitalit |  |
| --- | --- | --- | --- |
|  Guido Romano |  Guido Romano |  Guido Romano |  |
Maa:   Italia
Miesten voimistelu
|  Olympialaiset  |  Olympialaiset  |  Olympialaiset  |  |
|  Kultaa | Tukholma 1912 | joukkuekilpailu |  |
Guido Romano (3. joulukuuta 1887 Modena – 18. kesäkuuta 1916 Vicenzan lähistö) oli italialainen voimistelija ja olympiavoittaja. Hän voitti vuoden 1912 kesäolympialaisissa Tukholmassa kultaa joukkuevoimistelussa ja sijoittui moniottelun yksilökilpailussa yhdeksänneksi. Lontoon kesäolympialaisissa 1908 Romano jäi moniottelun yksilökilpailussa 19. sijalle.
Guido Schiebel

Guido Schiebel (4. toukokuuta 1881 Skrochowitz an der Oppa (Opava), Sleesia – 6. marraskuuta 1956 Bad Ischl, Itävalta) oli itävaltalainen lintutieteilijä.
Schiebel opiskeli Wienin yliopistossa. Hän keräsi lintuja Itävallasta ja Krainista Jugoslaviasta sekä matkoillaan Korsikassa, Kreetalla ja Sisiliassa. Keräämiensä näytteiden perusteella hän nimesi 15 palearktisen alueen linnun alalajia, muun muassa peipon (Fringilla coelebs) alalajin tyrrhenica. Hänen kokoelmansa on sijoitettu Wienin luonnonhistorialliseen museoon, Bonnin ”Zoologisches Forschungsinstitut und Museum Alexander Koenig” museoon ja Berliinin eläintieteelliseen museoon. Osa kokoelmasta katosi toisen maailmansodan jälkeen.
From Russia with Love (Tori Amosin albumi)

| From Russia with Love Tori Amos |
| --- | --- | --- |

Livealbumin tiedot
 Äänitetty : 3. syyskuuta 2010 Moskova, Venäjä
 Julkaistu: 3. joulukuuta 2010
 Formaatti: CD
 Tuottaja(t): Tori Amos
 Tyylilaji: alternative
 Kesto: 101.01
 Levy-yhtiö: Transmission Galactic, Tori Amos
Tori Amosin muut julkaisut
| Midwinter Graces 2009 | From Russia with Love 2010 | Night of Hunters 2011 |
From Russia with Love on yhdysvaltalaisen laulaja-lauluntekijä Tori Amosin livealbumi vuodelta 2010. Albumi sisältää Amosin Moskovan konsertissa 3. syyskuuta 2010 nauhoitettuja kappaleita. Amos esiintyy levyllä soolona pianon kanssa. Albumia myytiin vain 2000 kappaleen rajoitettu painos Amosin nettisivujen kautta. Albumi oli osa erikoispakettia, johon kuului Amosin markkinoima kamera, valokuvia ja Amosin signeeraama kaksois-CD.
Kappaleet

Kaikki kappaleet säv. ja san. Tori Amos, paitsi jos mainittu.
| CD 1 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Little Earthquakes | 7.18 |  |  |  |  |  |  |  |
| 2. | Icicle | 4.49 |  |  |  |  |  |  |  |
| 3. | Beauty of Speed | 5.02 |  |  |  |  |  |  |  |
| 4. | Lust | 4.07 |  |  |  |  |  |  |  |
| 5. | Dragon | 5.19 |  |  |  |  |  |  |  |
| 6. | Josephine | 2.48 |  |  |  |  |  |  |  |
| 7. | Precious Things | 6.03 |  |  |  |  |  |  |  |
| 8. | Bells For Her | 6.25 |  |  |  |  |  |  |  |
| 9. | Star of Wonder (säv. John Henry Hopkins Jr.)  | 3.47 |  |  |  |  |  |  |  |
| 10. | Silent All These Years | 5.17 |  |  |  |  |  |  |  |
| CD 2 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Take to the Sky / Muhammad My Friend | 5.11 |  |  |  |  |  |  |  |
| 2. | Mother Revolution | 5.36 |  |  |  |  |  |  |  |
| 3. | Space Dog | 5.14 |  |  |  |  |  |  |  |
| 4. | Indian Summer | 5.39 |  |  |  |  |  |  |  |
| 5. | China | 5.44 |  |  |  |  |  |  |  |
| 6. | Yes, Anastasia | 5.42 |  |  |  |  |  |  |  |
| 7. | Winter | 7.39 |  |  |  |  |  |  |  |
| 8. | Bouncing Off Clouds | 5.18 |  |  |  |  |  |  |  |
| 9. | Leather | 4.04 |  |  |  |  |  |  |  |
Kokoonpano

Tori Amos – laulu, piano, koskettimet, tuotanto
Mark Hawley – äänitys, miksaus
Marcel van Limbeek – äänitys, miksaus
Aiheesta muualla

From Russia with Love Discogs-sivustolla
Grunewaldturm

Grunewaldturm on näkötorni Berliinin kaupungin alueella sijaitsevassa Grunewaldin metsässä Grunewaldin kaupunginosassa. Torni sijaitsee Karlsberg-kukkulan rinteessä, Haveljoen rannalla.
Tornin korkeus on 55 metriä. Näköalatasanne sijaitsee 36 metrin korkeudessa tornin juurelta ja 86 metriä Havelin pinnan yläpuolella. Hyvällä säällä tornista voi nähdä Potsdamiin saakka.
Punatiilinen torni on rakennettu vuosina 1897–1898, ja sen suunnitteli arkkitehti Franz Schwechten. Tornin rakennutti Teltowin kaupunki Saksan keisari Vilhelm I:n syntymän 100-vuotisjuhlan kunniaksi. Valmis rakennus vihittiin 9. kesäkuuta 1899. Torni tunnettiin alkujaan nimellä Kaiser-Wilhelm-Turm, ja sen aulassa on edelleen Vilhelm I:n patsas. Tornin sijoittaminen joen rannalle muistuttaa Reinin rannalla sijaitsevaa Niederwalddenkmalia. Tornin kyljessä lukee: ”Koenig Wilhelm I zum Gedaechtniss” (”Kuningas Vilhelm I:n muistoksi”).
Tornin juurella toimii nykyään ravintola.
Aiheesta muualla

Kuvia tai muita tiedostoja aiheesta Grunewaldturm Wikimedia Commonsissa
From Time to Time – Ajasta toiseen

| From Time to Time – Ajasta toiseen> From Time to Time |
| --- | --- |

Ohjaaja:  Julian Fellowes
Käsikirjoittaja:  Julian Fellowes
Perustuu:  Lucy M. Bostonin romaaniin
Tuottaja:  Julian Fellowes Paul Kingsley Liz Trubridge
Säveltäjä:  Ilan Eshkeri
Leikkaaja:  John Wilson
Pääosat:  Maggie Smith Timothy Spall Carice van Houten Alex Etel Pauline Collins Hugh Bonneville Dominic West
Valmistustiedot
Valmistusmaa:   Yhdistynyt kuningaskunta
Tuotantoyhtiö:  Ealing Studios Fragile Films Limelight Lionhead Productions Prescience Film Fund Prescience
Levittäjä:  Ealing Studios Netflix
Ensi-ilta:   15. lokakuuta 2009 Lontoon elokuvajuhlat 23. helmikuuta 2010 Glasgow'n elokuvajuhlat 24. syyskuuta 2010  25. lokakuuta 2009 Chicagon lasten elokuvajuhlat 22. toukokuuta 2010 Seattlen elokuvajuhlat
Kesto:  95 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
From Time to Time – Ajasta toiseen (From Time to Time) on vuonna 2009 ensi-iltansa saanut Julian Fellowesin ohjaama ja käsikirjoittama brittiläinen seikkailuelokuva. Fantasiaseikkailun pääosissa ovat Maggie Smith, Timothy Spall, Carice van Houten, Alex Etel, Pauline Collins, Hugh Bonneville ja Dominic West.
From Time to Time perustuu Lucy M. Bostonin kirjoittamaan lasten romaaniin The Chimneys of Green Knowe (1958). Elokuva kuvattiin Athelhampton Housessa Dorsetissa.
From Time to Time oli Chicagon lasten elokuvajuhlilla ehdokkaana kolmeen palkintoon, joista se voitti kaksi. Seattlen elokuvajuhlilla elokuva voitti yhden palkinnon.
Näyttelijät

| 0 | 1 | 2 |
| --- | --- | --- |
|  Maggie Smith  | … |  Linnet Oldknow   |
|  Timothy Spall  | … |  Boggis   |
|  Carice van Houten  | … |  Maria Oldknow   |
|  Alex Etel  | … |  Tolly   |
|  Pauline Collins  | … |  Rouva Tweedle   |
|  Hugh Bonneville  | … |  Kapteeni Oldknow   |
|  Dominic West  | … |  Caxton   |
|  Eliza Bennett  | … |  Susan   |
|  Rachel Bell  | … |  Perkins   |
|  Douglas Booth  | … |  Sefton   |
|  Jenny McCracken  | … |  Rouva Gross   |
|  Christine Lohr  | … |  Rouva Robbins   |
|  Alan Charlesworth  | … |  Robert   |
|  Kwayedza Kureya  | … |  Jacob   |
|  Christopher Villiers  | … |  Konstaapeli   |
|  Allen Leech  | … |  Fred Boggis   |
|  Helen Kennedy  | … |  Nellie   |
|  Daisy Lewis  | … |  Rose   |
|  Denise Stephenson  | … |  Rouva Carbery   |
|  Harriet Walter  | … |  Lady Gresham   |
|  David Robb  | … |  Lordi Farrar   |
|  Anthony Gordon Lennox  | … |  Carbery   |
|  Lynn Farleigh  | … |  Gypsy   |
|  Elisabeth Dermot Walsh  | … |  Joan   |
|  Dugald Bruce Lockhart  | … |  David   |
Palkinnot ja palkintoehdokkuudet

| Palkinnot ja palkintoehdokkuudet> Vuosi | Palkinnot ja palkintoehdokkuudet> Palkinto | Palkinnot ja palkintoehdokkuudet> Kategoria | Palkinnot ja palkintoehdokkuudet> Ehdokas | Palkinnot ja palkintoehdokkuudet> Tulos |
| --- | --- | --- | --- | --- |
| 2009 | Chicagon lasten elokuvajuhlat: Adult's Jury Award – Certificate of Merit | Paras elokuva | Julian Fellowes | Voitto |
| 2009 | Chicagon lasten elokuvajuhlat: Best of the Fest | – | Julian Fellowes | Voitto |
| 2009 | Chicagon lasten elokuvajuhlat: Children's Jury Award | Paras englanninkielinen elokuva | Julian Fellowes | Ehdokkuus |
| 2010 | Seattlen elokuvajuhlat: Futurewave Youth Special Jury Award | – | Julian Fellowes | Voitto |
Aiheesta muualla

From Time to Time – Ajasta toiseen Internet Movie Databasessa (englanniksi)
From Time to Time – Ajasta toiseen AllMoviessa. (englanniksi)
Grand Prairie

Grand Prairie on kahden kaupungin nimi:
Grand Prairie (Texas)
Grand Prairie (Alberta)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Grand Prairie”, voi hakea sivunnimihaulla, laajalla sivunnimihaulla tai tekstihaulla.